Notes i contribucions al coneixement de la 


flora de Menorca (VD 


Pere FRAGA i Oscar GARCÍA 


SHNB 





SOCIETAT D'HISTÒRIA 
NATURAL DE LES BALEARS 


Introducció 


Fraga, P. i Garcia, O. 2004. Notes i contribucions al coneixement de la flora de Menorca 
(VD. Boll. Soc. Hist. Nat. Balears, 47: 143-152. ISSN 0212-260X. Palma de Mallorca. 


Es donen a conèixer noves dades corològiques per a la flora de Menorca corresponents 
a 27 tàxons. D'aquests, cinc són novetat per a la flora de les Balears: Ambrosia tenuifo- 
lia Spreng., Cistus x canescens Svveet, Salicornica emerici Duval-Jouve, S. patula 
Duval-Jouve i Taraxacum megalorhizon (Forssk.) Hand.-Mazz. Altres nou són novetat 
per a la flora de Menorca: Acer negundo L., Arenaria serpyllifolia L., Centaurea aspe- 
ra L. subsp. stenophylla (Dufour) Nyman, Parapholis pycnantha (Druce) C.E. Hubb., 
Potamogeton lucens L., Ridolfia segetum Moris, Rubia tinctorum L., Secale cereale L. 
i Tribulus terrestris L. subsp. terrestris. Les altres citacions corresponen a tàxons de 
presència dubtosa a l'illa o amb una àrea de distribució restringida. 

NOTES AND CONTRIBUTIONS TO THE KNOWLEDGE OF THE FLORA OF 
MENORCA (VD. New chorological data for the flora of Minorca are reported. Five spe- 
cies are recorded for the first time for the flora of the Balearic islands: Ambrosia tenui- 
folia Spreng., Cistus x canescens Sweet, Salicornia emerici Duval-Jouve, S. patula 
Duval-Jouve and Taraxacum megalorhizon (Forssk.) Hand.-Mazz., and nine are new 
records for the flora of Minorca: Acer negundo L., Arenaria serpyllifolia L., Centaurea 
aspera L. subsp. stenophylla (Dufour) Nyman, Parapholis pycnantha (Druce) C.E. 
Hubb., Potamogeton lucens L., Ridolfia segetum Moris, Rubia tinctorum L., Secale 
cereale L. and Tribulus terrestris L. subsp. terrestris. The other records refer to plants of 
doubtful presence in the island or with a narrow distribution. 

El contingut del catàleg florístic d'aquest treball 
obeeix a les mateixes raons que els anteriors: 


La recent publicació d'un nou Catàleg de la 
Flora Vascular de Menorca (Fraga ef al., 2004) 
suposa una fita en el coneixement florístic de l'i- 
lla. Tanmateix encara s'està enfora de què aquest 
sigui complet i açò fa que sigui necessari actua- 
litzar constantment el catàleg. Aquest és l'objec- 
tiu d'aquesta nova contribució al coneixement de 
la flora de Menorca. 


- Novetats florístiques per a la flora insular 
o de les Balears. 

- Tàxons no retrobats des de feia temps 

- Ampliació de l'àrea de distribució fins ara 
coneguda de tàxons rars o molt rars. 

- Tàxons que tot i estar indicats com a pre- 
sents a l'illa fins ara no es coneixia cap localitat 
concreta. 

Com en contribucions anteriors, els tàxons 
estan ordenats alfabèticament. - Els noms dels 
autors dels tàxons s'han abreviat seguint el crite- 
ri establert per Brummitt i Povvell (1993). Per a 
cada una de les citacions es proporciona la 
següent informació: 

- Nom de la localitat 

- Quadrícula UTM, generalment amb una 
precisió de 100 m, excepte quan les poblacions 
ocupen una superfície important, en aquest cas la 
quadrícula correspon a 1 Em. 

- Altitud 

- Hàbitat 

- Data de la recol-lecció 

- Recol-lectors 

- Herbari on roman dipositat el material. 


Els tàxons que són novetat per a la flora de 
les Balears van precedits de dos asteriscos (**) i 
els que ho són per a la flora de Menorca per un 


C9. 


Catàleg florístic 


"Acer negundo L. 

Es Canal Salat, Ciutadella, 31SEE719280, 5 
m, una dotzena de plantes joves en el fons del 
canal, entre la vegetació arbustiva que el cobreix, 
terreny calcari, 24-VI-2004, P. Fraga (P. Fraga 
herb. pers.). 

Arbre caducifoli d’origen nord-americà 
emprat freqüentment a Menorca en la jardineria 
urbana. Fins ara no es tenia constància de la seva 
naturalització a l'illa, encara que aquesta era pre- 
visible per la bona adaptació que mostra la plan- 
ta i l'elevada producció de llavors viables que 
produeix. La naturalització d'aquesta espècie 
també s'ha constatat en alguna regió propera 
com Còrcega (Gamisans, 1993), en canvi en 
altres com Sardenya no s'ha comprovat la dis- 
persió natural (Camarda, 1998). En altres s'arri- 
ba a considerar com a invasora (Aboucaya, 
1998). 


**A mbrosia tenuifolia Spreng. 
Son Toni Martí, Ciutadella, 31SEE804287, 
105 m, naturalitzada en el camí que va cap a les 


cases i per les tanques del voltant, terres calcà- 
ries, 16-VII-2004, P. Fraga (P. Fraga herb. pers.). 

Primera citació d'aquest tàxon sud-americà 
a les Balears. En aquesta localitat, actualment, la 
planta sembla ocupar només ambients antròpics i 
no mostra tendència a envair els naturals que hi 
ha per la zona. Segons la informació donada per 
diferents autors (Hansen, 1976, Bolòs i Vigo, 
1995) aquesta espècie encara estaria poc estesa 
dins la regió mediterrània. 


*Arenaria serpyllifolia L. 

S'Albaida, Sa Roca, Alaior, 31SEE977251, 
105 m, tanques sembrades i a les clarianes dels 
alzinars, terres calcàries, 7-IV-2004, P. Fraga (P. 
Fraga herb. pers.). 

A Menorca fins ara només era coneguda la 
presència d'A. leptoclados (Rchb.) Guss., una 
espècie freqüent en els pradells de teròfits dels 
sòls prims calcaris o en els camps cultivats 
(Rodríguez, 1904, Knoche, 1921, Bolòs i Vigo, 
1990). En canvi A. serpyllifolia fins ara a les 
Balears només era coneguda de Mallorca (Plat et 
al., 1992). De fet, els requeriments de l'espècie 
indicats per alguns autors (Bolòs i Vigo, 1990, 
López Gonzälez, 1990), especialment pel que fa 
a l'altitud, feien poc probable la seva presència a 
Menorca. En aquest sentit la indicació per a 
Menorca de Bolòs i Vigo (1990) ha de ser una 
confusió, doncs els mateixos autors la situen en 
un interval d'altitud inexistent a l'illa. De mane- 
ra semblant, el fet que Rodríguez (1904) només 
indiqui de Menorca A. serpyllifolia s'ha de deure 
a una confusió o a una falta d'informació. 

Sobre la identitat de les plantes hi ha poques 
dubtes ja que manifesten els caràcters morfolò- 
gics que permeten diferenciar-la d'A. leptocla- 
dos: port més robust, fulles més amples (4-5 
mm), càpsula més ampla que alta. De fet, a la 
mateixa localitat també hi creix A. leptoclados i 
la diferenciació entre les dues espècies es pot fer 
fàcilment a partir dels caràcters mencionats ante- 
riorment. 


Brimeura fastigiata (Viv.) Chouard 
Mallaui, Cala en Turqueta, Ciutadella, 
31SEE779209, 20 m, ribaços ombrívols i esclet- 

xes de penyes calcàries, 26-IV-2004, P. Fraga (P. 
Fraga, herb. pers.). 

Fins ara aquesta espècie a Menorca només 
era coneguda de la tramuntana de l'illa, prefe- 
rentment damunt substrats de naturalesa silícia 
(Rodríguez, 1904, Montserrat, 1953, Llorens, 
1979). Aquesta nova localitat suposa la primera 
citació no només al migjorn de l'illa sinó també 
en un ambient diferent dominat per les terres de 
naturalesa calcària i la vegetació que els hi 
correspon. Tanmateix, aquesta nova distribució 
es correspon millor amb la que té l'espècie a 
Mallorca (Bibiloni et al., 1987, Almeida da Silva 
et al., 2001). 


*Centaurea aspera L. subsp. stenophylla 
(Dufour) Nyman 

Camps de Talis, Es Migjorn Gran, 
315EE895186, 6 m, tanques de rostoll, terreny 
calcari, 8-IX-2004, P. Fraga (P. Fraga, herb. 
pers.). 

Centaurea aspera subsp. aspera és una de 
les plantes que a Menorca caracteritza els are- 
nals, especialment els de la costa nord, un 
ambient que es correspon poc amb el que indi- 
quen la majoria d'autors (Pignatti, 1982; Bolòs i 
Vigo, 1995). La localitat on s'ha trobat la 
subespècie stenophylla es caracteritza per un 
ambient sec, açò estària d'acord amb el que indi- 
quen alguns autors sobre el seu hábitat (Bolòs i 
Vigo, 1995). En canvi, com també passa amb la 
subespècie aspera, l'hàbit de creixement difereix 
clàrament del que indica la literatura (Pignatti, 
1982, Bolòs i Vigo, 1995). Les plantes de 
Menorca presenten les tiges de decumbents a 
postrades, i no ascendents o erectes. Cosa sem- 
blant passa amb l'involucre, les plantes de 
Menorca, en les dues subespècies, presenten un 
involucre estret, ràrament de més de 10 mm de 
diàmetre, i amb les espines de longitud variable, 
fins i tot en una mateixa planta. A les Balears 
aquest tàxon era conegut de Mallorca (Pla et al., 
1992, Bolòs i Vigo, 1995). 


**Cistus x canescens Sweet 
Ses Fontanelles, Es Mercadal, 
31TFE015292, 38 m, marina baixa de xipell i 


romaní, terreny calcari, 25-V-2001, P. Fraga (P. 
Fraga herb. pers.). 

Aquest és el segon dels híbrids interespecí- 
fics del gènere Cistus que es coneix a Menorca. 
Anteriorment s'havia citat C. x florentinus (Sáez 
i Fraga, 1999). A diferència de l'anterior, aquest 
híbrid que es dóna a conèixer és fèrtil. Açò expli- 
ca la diversitat de formes que es pot observar en 
aquesta localitat. A banda de les formes típiques 
dels progenitors, C. albidus L. i C. creticus L., i 
de l'híbrid primari, també és possible observar-hi 
tota una sèrie d'altres formes intermitjes entre les 
dues espècies, açò confirma l'existència de pro- 
cessos de retrohibridació. 


Damasonium alisma Mill. subsp. bourgaei 
(Coss.) Maire 

Bassa de Torre Llafuda, Ciutadella de 
Menorca, 31SEE789279, 105 m, dins la bassa, 
ocupant la franja que es va eixugant al voltant de 
la zona inundada, terres argiloses calcàries, 10- 
VII-2004, P. Fraga (P. Fraga herb. pers.), Bassa 
de Curniola, Ciutadella de Menorca, 
31TEE769335, 48 m, dins la bassa, al voltant de 
la zona inundada, terres argiloses calcàries, 11- 
VII-2004, P. Fraga (P. Fraga herb. pers.), Bassa 
des Mal Lloc, Son Toni Martí, Ciutadella de 
Menorca, 31SEE807281, 120 m, dins la bassa 
assecada, terres arenoses silícies, 16-VII-2004, P. 
Fraga (P. Fraga herb. pers.), Es Prat de Tirant, Es 
Mercadal, 31TEE934320, 2 m, a una bassa tem- 
poral al costat de la carretera, terres argiloses silí- 
cies, 11-VII-2004, P. Fraga (P. Fraga herb. 
pers.). 

Tàxon considerat com a molt rar a Menorca, 
fins ara només es coneixia la citació d'Alomar et 
al. (1995). Amb aquestes noves localitats es con- 
firma que aquest tàxon és un dels elements més 
característics de les basses temporals de 
Menorca. La mida de la planta és molt variable. 
A les localitats on creix en terres pobres (Torre 
Llafuda, Curniola) les plantes són de mida redui- 
da (< 8 cm), amb les inflorescències pauciflores 
i amb una sorprenent capacitat per completar el 
seu cicle vital encara que el sòl estigui completa- 
ment eixut. En canvi, on la planta creix en terres 
fèrtils i amb humitat més temps (Es Mal Lloc, 

Tirant) les plantes són altes (> 20 cm) i amb 
inflorescències profusament  ramificades. 
L'aspecte de les primeres recorda a la subsp. 
polyspermum (Coss.) Maire, però els caràcters 
florals corresponen a la subespècie bourgaei, 
segons el criteri de Rich i Nicholls-Vuille (2001). 


Daphne rodriguezii Teixidor 

Mongofra Nou., Maó, 31SFE035285, 30 m, 
marina baixa de xipell i romaní, terreny calcari, 
6-11-2004, O. Garcia (O. Garcia, herb. pers.). 

Rodríguez (1904) ja indica la presència d'a- 
questa espècie a la zona de Mongofra, però des 
de llavors no s'havia tornat a citar. Només s'ha 
localitzat un individu en la situació que és més 
habitual: creixent dins Pistacia lentiscus L. 
Aquesta mateixa particularitat fa que sigui difícil 
la seva localització, per tant no es pot descartar la 
presència de més plantes a la zona. 


Elatine macropoda Guss. 

Ses Cuques, Binicodrell de Baix, Es 
Migjorn Gran, 31SEE899195, 80 m, dins uns 
cocons a la penya calcària, 11-11-1996, P. Fraga 
(P. Fraga herb. pers.); Sa Bassa Verda, 
S'Albufera des Comte, Es Mercadal, 
31TEE983325, 24 m, creixent submergida dins 
la bassa, terres calcàries, 29-I11-2004, P. Fraga i 
M. Truyol (P. Fraga herb. pers.), Bassa des Mal 
Lloc, Son Toni Martí, Ciutadella de Menorca, 
31SEE807281, 120 m, dins la bassa assecada, 
entapissant les terres arenoses silícies que aguan- 
ten més la humitat, 16-VII-2004, P. Fraga (P. 
Fraga herb. pers.). 

La sèrie de noves localitats indicada aquí 
confirma que és una espècie més estesa del que 
es coneixia, de manera que és una altra de les 
plantes que caracteritza les basses temporals de 
Menorca. Anteriorment, només es coneixien les 
indicacions de Rodríguez (1904) a la zona de 
Binissarmenya, molt probablement a la Bassa 
Plana, on encara avui hi és present. 


Elymus pungens (Pers.) Melderis subsp. pyc- 
nanthus (Godron) O. Bolòs é: Vigo 

Cala Partió, Maó, 31SFE102165, 0 m, en el 
codolar de dins la cala, terres silícies, 15-VI- 


1999, P. Fraga (P. Fraga herb. pers.), Sant 
Antoni, Maó, 31SFE119161, 25 m, torrent tem- 
poral prop des Freus, terres silícies, 26-VI-2004, 
P. Fraga (P. Fraga herb. pers.), Cala Teulera, 
Maó, 31SFE120155, O m, a la petita zona humi- 
da darrere la cala, terres silícies, 26-VI-2004, P. 
Fraga (P. Fraga herb. pers.). 

No tornat a citar des de Pau (1901). 
Aquestes poblacions confirmen la presència d'a- 
quest tàxon a l'illa. Convé destacar que totes es 
situen a la mateixa zona. Les plantes d'aquestes 
localitats presenten els principals caràcters del 
tàxon, fulles glauques i rígides i espigues denses 
i tetràgones, en canvi no tenen les beines foliars 
inferiors ciliades com indiquen alguns autors 
(Melderis, 1980, Bolòs i Vigo, 2001). De totes 
maneres convé esmentar que el gènere Elymus té 
a Menorca una notable complexitat taxonòmica, 
especialment en les terres argiloses silícies de la 
tramuntana. 


Malva nicaensis All. 

So Na Cassana, Alaior, 31SEE992158, 105 
m, tanques pasturades, terreny calcari, 7-V-2004, 
P. Fraga (P. Fraga herb. pers.), Torre Trencada, 
Ciutadella de Menorca, 31SEE794271, 112 m, 
tanques nitrificades on més reposa el bestiar, 
terreny calcari, 15-VII-2004, P. Fraga i D. 
Carreras (P. Fraga herb. pers.). 

La presència d'aquesta espècie a Menorca 
sempre havia estat poc clara. Rodríguez (1904) 
recull la citació de Casallachs in Teixidor (1887). 
Posteriorment diferents autors senzillament han 
seguit recollint aquesta citació (Knoche, 1922) o 
l'han considerada de presència dubtosa a l'illa 
(Bolòs i Vigo, 1990, Nogueira i Paiva, 1993). Tot 
i així, aquesta situació podria ser deguda a una 
falta de recol-lecció. La planta conviu amb M. 
parviflora L. amb la que es confon sense una 
observació detallada. Tant la situació de les loca- 
litats aquí indicades com l'ambient on viu fan 
pensar que no seria una de les espècies més rares 
a l'illa. 


Marsilea strigosa VVilld. 
Bassa de Curniola, Ciutadella de Menorca, 

31TEE769335, 48 m, dins la bassa, al voltant de 
la zona inundada, terres argiloses calcàries, 11- 
VII-2004, P. Fraga (P. Fraga herb. pers.). 

Tercera localitat per aquest pteridôfit hidròfit 
a Menorca, anteriorment es coneixia de la Bassa 
Plana de Binissarmenya (Alomar et al., 1988) i de 
la Mola de Fornells (Fraga, 1998). Com les ante- 
riors, aquesta nova població es troba aillada, però 
a més estén l'àrea de distribució fins al ponent de 
l'illa. En aquesta localitat l'espècie és abundant i 
les primeres observacions indiquen que podria ser 
la població més important de l'illa. De fet, en 
alguns punts de la bassa la planta és dominant 
cobrint tot el terra en forma de catifa. 


Melilotus infestus Guss. 

Es Camp Siquiat, Alaior, 315EE997235, 75 
m, voreres de tanques cultivades, terres calcàries, 
6-V-2004, P. Fraga (P. Fraga herb. pers.). 

Fins ara la citació de Rodriguez (1904) era 
l'única coneguda per aquesta espècie a Menorca. 
Amb aquesta nova citació queda confirmada la 
presència actual en la mateixa localitat indicada 
per l'autor anterior. En aquesta localitat sembla 
ser relativament abundant i es situa principal- 
ment en el marge dels camps cultivats on també 
hi creix M. sulcatus Desf. 


Ononis reclinata L. subsp. mollis (Savi) Beg. 

Barrànc de Sa Vall, Es Migjorn Gran, 
31SEE902301, 55 m, roquissars calcaris al costat 
del camí que davalla al barranc, 16-111-2002, P. 
Fraga (P. Fraga herb. pers.), Mallaui, Cala en 
Turqueta, Ciutadella, 31SEE779209, 20 m, 
roquissars calcaris dins la marina de xipell i 
romaní, 26-IV-2004, P. Fraga (P. Fraga herb. 
pers.); Es Berrecks de Santa Anna, Ciutadella de 
Menorca, 31SEE814215, 40 m, clarianes dins la 
marina baixa de xipell i romaní, terreny calcari, 
3-IV-2004, P. Fraga (P. Fraga herb. pers.). 

Tot i que la preséncia d'aquest táxon a 
Menorca ja havia estat indicada per Rodríguez 
(1904). La majoria d'autors posteriors només la 
indiquen vagament (Knoche, 1922; Bolòs i Vigo, 
1984) o no la consideren present a l'illa (Devesa, 
2000). Tot i no ser tan abundant com la subsp. 
reclinata, és un dels tàxons que millor caracterit- 
za els pradells de teròfits de la part meridional de 


l'illa, especialment els que es formen damunt les 
terres primes i seques dels roquissars calcaris. 


*Parapholis pycnantha (Druce) C.E. Hubb. 

Carbonell, Es Mercadal, 31TEE969299, 25 
m, tanques pasturades, terres argiloses calcàries 
humides a l'hivern, 3-VII-2004, P. Fraga (P. 
Fraga herb. pers.). 

Primera citació d'aquesta espècie per a 
Menorca. Semblant a P. filiformis (Roth) C.E. 
Hubb., més abundant a l'illa, però més robust en 
totes les parts i amb la carena de les glumes sense 
ala. En aquesta localitat no es rar, fins i tot domi- 
nant en les terres més pasturades. A les Balears 
fins ara era conegut de Mallorca (Pla et al., 1992, 
Bolòs i Vigo, 2001). 


*Potamogeton lucens L. 

Mongofra Vell, Maó, 31SFE041267, 20 m, 
bassa sobre-excavada tancant un torrent, terreny 
silici, 20-VI1-2004, O. Garcia (O. Garcia, herb. 
pers.). 

Primera citació d'aquesta espècie a 
Menorca. A les Balears era coneguda de 
Mallorca (Bonafè, 1977). Aquesta espècie és 
prou diferent de totes les altres del gènere cone- 
gudes de l'illa com per no haver-hi cap tipus de 
confusió. 


Pulicaria vulgaris Gaertn. 

Bassa de Torre Llafuda, Ciutadella de 

Menorca, 315EE789279, 105 m, dins la bassa, 
ocupant la franja més exterior, terres argiloses 
calcàries, 10-VII-2004, P. Fraga (P. Fraga herb. 
pers.). 
Segona localitat per aquesta espècie Menorca, 
anteriorment s'havia citat de Sa Mesquida per 
Cardona i Rita (1982). Prèviament, Duvigneaud 
(1979) havia indicat la seva presència a Menorca, 
però sense donar cap localitat concreta. Les plan- 
tes d'aquesta nova localitat correspondrien al que 
s'ha anomenat var. sardoa Fiori, que es caracte- 
ritza per un hàbit més xeròfil, port més baix (< 20 
cm), ramificacions divaricades i pels capítols 
més petits (< 7 mm de diàmetre). A la bassa de 
Torre Llafuda aquesta espècie és abundant, espe- 
cialment en la franja exterior que s'eixuga més 
prest. 

Reichardia intermedia (Scb. Bip.) Cout. 

Atalaia d'Artrutx, Ciutadella de Menorca, 
31SEE774204, 30 m, marina baixa de xipell i 
romaní, terreny calcari, 3-IV-2004, C. Aedo i P. 
Fraga (P. Fraga herb. pers.). 

Una altra espècie que fins ara també roma- 
nia com a dubtosa per a la flora de Menorca. Des 
de la citació de Porta (1887) no s'havia tornat a 
citar. Aquesta situació més que a la raresa de la 
espècie podria ser deguda a confusions amb la 
molt comuna i variable R. picroides (L.) Roth. 
Efectivament, R. intermedia, a primera vista, té 
tota l'aparença de una forma gràcil de R. picroi- 
des fins que es realitza una observació més deta- 
llada que permet apreciar els caràcters florals que 
les separen. 


*Ridolfia segetum Moris 

Carretera a Faväritx, Maó, 31SFE048254, 8 
m, voreres de camí, terreny silici, 3-VII-2004, P. 
Fraga (P. Fraga herb. pers.). 

Un dels components de la flora segetal que 
fins ara no es coneixia de Menorca, tot i no ser 
rara en altres illes com Mallorca i Eivissa (Bolòs 
i Vigo, 1990). A banda d'aquesta localitat amb 
testimoni d'herbari, també es té constància de la 
seva presència a Talis (Es Migjorn Gran) creixent 
dins els camps de cereals. 


*Rubia tinctorum L. 

Ciutadella de Menorca, 31TEE719290, 19 
m, horts abandonats a les afores de la ciutat, 
terreny calcari, 24-VI-2004, P. Fraga (P. Fraga 
herb. pers.). 

La presència d'aquesta planta en l'àrea 
periurbana de Ciutadella es pot explicar per la 
presència, fins no fa massa temps, a la zona d'un 
assaonador on segurament degueren emprar 
aquesta planta per tenyir les pells. Per les matei- 
xes raons es coneix naturalitzada d'algunes loca- 
litats de Mallorca (Bonafè, 1980). 


**Salicornia emerici Duval-Jouve 

Ses Salines, Port de Fornells, Es Mercadal, 
31TEE9532, 0 m, terres argiloses silícies sotme- 
ses a inundacions periòdiques, 12-X-2004, P. 
Fraga (P. Fraga herb. pers.). 

La nomenclatura i taxonomia del gènere 
Salicornia sempre han estat complexes i dispars 


segons els diferents autors. Afortunadament des 
de fa uns anys els treballs de Lahondere (1985, 
1987, 1988, 1993, 1994, 1997) han anat aclarint 
les coses. La culminació d'aquests anys de feina 
podria ser el darrer treball d'aquest autor 
(Lahondere, 2004), que tot i estar restringit a 
l'estat francès és aplicable a altres regions de la 
mediterrània. És a partir d'aquest treball que s'ha 
fet una primera revisió de les poblacions per 
aclarir la taxonomia d'aquest gènere a Menorca, 
la qual cosa ha donat com a resultat l'existència 
d'almenys tres espècies a l'illa. De totes maneres 
aquesta situació no és definitiva, és necessari un 
treball taxondmic que abasti tota l'àrea de distri- 
bució del gènere. De fet, la presència de pobla- 
cions amb alguns caràcters atípics, com es el cas 
de S. ramosissima Woods, fa pensar en la possi- 
ble existència d'altres tàxons, encara mal cone- 
guts, que quedin fora de l'àrea de distribució del 
treball de Lahondère (2004) i que siguin presents 
a Menorca. 

Salicornia emerici és l'espècie que ha pre- 
sentat més dificultats en la identificació. 
L'aspecte recorda a S. patula per les espigues 
llargues (2-10 cm) i el seu port en canelobre. Les 
diferències es troben principalment en la mida de 
les flors, en S. emerici són més grosses (1,6-1,7 
mm) i iguals entre elles, en canvi a S. patula són 
més petites (1,4-1,6 mm) i més desiguals. Altres 
diferències que s'han observat són el diàmetre de 
les tiges fèrtils, sempre major a S. emeric (3-4,5 
mm), i un menor grau de ramificació respecte a 
S. patula. Aquest darrer caràcter es deu a què S. 
patula habitualment presenta un nombre impor- 
tant d'espigues supernumeráries que surten a l’a- 
xilla de les espigues laterals normals 
(Lahondère, 2004). 

Amb les dades actuals aquesta seria la més 
rara de les espècies d'aquest gènere presents a 
Menorca i la que es troba en un estat de conser- 
vació més precari. A l'única localitat on s'ha tro- 
bat aquesta espècie hi ha una forta pressió huma- 
na degut a la pràctica d'esports nàutics, fent ser- 
vir la Zona on creix com a dipòsit d'embarca- 
cions. 

Pel que fa a l'ecologia, les plantes de 
Menorca mostren un comportament semblant al 
que indica Lahondere (2004). Creixen en terres 
humides de forma permanent, amb un elevat grau 

de salinitat i amb una elevada aportació de matè- 
ria orgànica procedent de restes marins, especial- 
ment d'altres fanerògames marines. 


**Salicornia patula Duval-Jouve 

Prat de Son Bou, Alaior, 31SEE914175, 1 
m, terres arenoses calcáries, inundades durant 
l'hivern, 5-X-2004, P. Fraga (P. Fraga herb. 
pers.), Sa Boval Vella, S'Albufera des Grau, 
Maó, 31SFE062231, 0 m, terres argiloses silí- 
cies, inundades durant l'hivern, 7-X-2004, P. 
Fraga (P. Fraga herb. pers.), Sa Mesquida, Maó, 
31SFE100195, 0 m, zona humida darrere la plat- 
ja, terres argiloses silícies inundades a l'hivern, 
7-X-2004, P. Fraga (P. Fraga herb. pers.). 

Aquestes localitats són la primera citació 
d'aquesta espècie per a la flora de les Balears. 
Així i tot, a Menorca no és més rara que $. ramo- 
sissima Woods, fins ara l'única espècie coneguda 
a l'illa. La falta de citacions s'explica per la 
constant confusió amb aquesta espècie com ja 
indica Lahondere (2004). A les localitats estudia- 
des les plantes presenten els caràcters típics indi- 
cats per Lahondere (2004). A Menorca, a ull nu, 
el millor caràcter per diferenciar-la de S. ramo- 
sissima és la longitud de les espigues. En aques- 
ta espècie generalment són sempre curtes (< 2,5 
cm), mentre que a $. patula poden tenir més de 5 
cm. Només a la localitat de Sa Mesquida, on con- 
viuen les dues espècies la identificació és a vega- 
des dificultosa, segurament per la presència d'hí- 
brids, una possibilitat ja esmentada per 
Lahondere (2004). 

Segons Lahondere (2004) l’ecologia d'a- 
questa espècie es caracteritza per una preferència 
pels sols de textura argilo-llimosa amb una ele- 
vada concentració de sal i amb un període de 
sequera llarg. La majoria de poblacions de 
Menorca mostren aquest mateix comportament. 
Només l'extensa població de Sa Boval Vella 
difereix ja que una part important creix en terres 
amb un llarg període d'inundació, de manera que 
el substrat no arriba a eixugar-se del tot. De totes 
maneres, aquesta situació pot ser circumstancial 
en funció de la climatologia de cada any. 


Salicornia ramosissima Woods 
Cala Galdana, Ferreries, 31SEE823217, 0 


m, a les voreres del torrent, damunt restes de 
Posidonia oceanica (L.) Delile, 16-IX-2004, P. 
Fraga (P. Fraga herb. pers.), Cala Teulera, Maó, 
31SFE120155, 0 m, a la petita zona humida 
darrere la cala, terres silícies, 16-IX-2004, P. 
Fraga (P. Fraga herb. pers.), Es Tamarells, Maó, 
31SFE079243, O m, zona humida darrere la plat- 
ja, terres argiloses silícies, inundades a l'hivern, 
4-X-2004, P. Fraga (P. Fraga herb. pers.), Ses 
Casetes Noves, Port de Fornells, Es Mercadal, 
31TEE958318, 0 m, en una petita cala, damunt 
restes acumulades de P. oceanica, 5-X-2004, P. 
Fraga (P. Fraga herb. pers.), Sa Boval Vella, 
S'Albufera des Grau, Maó, 31SFE062231, 0 m, 
terres argiloses silícies, inundades durant l'hi- 
vern, 7-X-2004, P. Fraga (P. Fraga herb. pers.), 
Sa Mesquida, Maó, 31SFE100195, O m, zona 
humida darrere la platja, terres argiloses silícies 
inundades a l'hivern, 7-X-2004, P. Fraga (P. 
Fraga herb. pers.). 

Com a complement de les espècies anteriors 
es donen a conèixer les localitats estudiades de S. 
ramosissima a Menorca que ja era coneguda de 
Sa Mesquida (Pau, 1914, Llorens, 1979) i 
s'Albufera des Grau (Cardona i Rita, 1982), però 
com s'ha dit anteriorment, en aquesta darrera 
localitat hi predomina clàrament $. patula, men- 
tre que S. ramosissima és molt escassa, fins al 
punt que només s'han localitzat menys de cinc 
individus. Com l'anterior la determinació s'ha fet 
a partir dels caràcters indicats per Lahondere 
(2004). De totes maneres, s'ha de dir que a 
Menorca aquesta espècie mostra una elevada 
diversitat morfològica. Algunes poblacions (Port 
de Fornells) presenten uns caràcters atípics amb 
els articles poc torulosos i flors quasi subiguals. 
Aquests caràcters són més propis de S. emerici 
que creix a poca distància d'aquesta localitat. 
Açò fa pensar en la possible existència de pro- 
cessos d'hibridació. Una altra possibilitat és la 
influència de les particulars condicions de crei- 
xement d'aquestes plantes damunt alguns caràc- 
ters morfològics. 

En general, l'ecologia d'aquesta espècie a 
Menorca coincideix prou amb el que indica 
Lahondere (2004). La majoria de poblacions 
queden relativament aillades de l'aportació 
directe de l'aigua del mar, quedant entre elles i 

aquesta una franja de vegetació halôfila. En 
alguns casos la planta queda per damunt del 
nivell del mar en créixer damunt restes acumula- 
des de Posidonia. A Sa Mesquida és on millor 
pot observar-se el diferent comportament ecolò- 
gic de les dues espècies que hi creixen. S. patula 
és més abundant a la part de la zona humida més 
influenciada per la sal del mar, en canvi S. ramo- 
sissima es fa més abundant cap a l'interior on la 
influència marina no és tant directe i preferent- 
ment en llocs lleugerament elevats que s'eixu- 
guen abans. 


*Secale cereale L. 

Tanca de Sa Creu, Ses Arenetes, Ciutadella 
de Menorca, 31TEE773290, 82 m, tanques culti- 
vades, terres arenoses calcàries, 11-IV-2004, P. 
Fraga (P. Fraga herb. pers.). 

Desconeixem la via d'introducció d'aques- 
tes plantes. No es té constància del cultiu d'a- 
questa planta a Menorca en temps recents. Per 
altra banda el clima de l'illa tampoc li és massa 
favorable. La planta més propera que es cultiva a 
Menorca és l'híbrid intergenèric Triticale. 


Silene rubella L. subsp. segetalis (L.M. Dufour) 
Nyman 

Torre Petxina Vella, Ciutadella de Menorca, 
31SEE810254, 60 m, tanques cultivades, terreny 
calcari, 11-IV-2004, P. Fraga (P. Fraga herb. 
pers.). 

Un altre cas d'un tàxon dubtós per a la flora 
de Menorca. Des de la citació de Pons Guerau 
recollida por Rnoche (1922) no s'ha tornat a 
citar. En aquesta localitat la planta era molt rara 
(no més de 10 peus) i creixia en el seu ambient 
típic, formant part de la vegetació segetal. 


ti Taraxacum megalorhizon (Forssk.) Hand.- 
Mazz. 

Santa Àgada, Ferreries, 31TEE861315, 250 
m, llocs herbosos i talussos frescos dins el recin- 
te superior de l'antic castell àrab, terres silícies, 
10-X-2004, P. Fraga (P. Fraga herb. pers.). 

Encara que pugui semblar sorprenent aques- 
ta és la primera citació d'aquest gènere a 
Menorca. Tenint en compte la notable complexi- 
tat taxonòmica del gènere (Richard i Sells, 1976, 
Bolòs i Vigo, 1995) l'atribució de les plantes 


menorquines a aquesta espècie s'ha de conside- 
rar com a provisional. De totes maneres, el grup 
d'espècies de floració autumnal no presenta un 
nivell de complexitat tan alt com altres. Les plan- 
tes de Menorca tenen una fenologia bàsicament 
autumnal, ja que la majoria de flors i part de la 
fructificació té lloc abans de la sortida de les 
fulles, açò fa que la planta tengui l'aspecte d'un 
geòfit. 


Tribulus terrestris L. subsp. terrestris 

Es Tres Jurats, Maó, 31SFE033221, 18 m, 
tanques de rostoll en terres arenoses silícies, 12- 
VII-2003, P. Fraga (P. Fraga herb. pers.); 
Binigarba, Ciutadella de Menorca, 
31TEE773288, 80 m, tanques de rostoll en terres 
arenoses calcàries, 8-IX-2004, P. Fraga (P. Fraga 
herb. pers.). 

Fins ara a Menorca només es coneixia amb 
certesa la presència de la subespècie orientalis 
(Kern.) Dostál (Bolòs i Vigo, 1990). El valor 
taxonòmic d'aquestes subespècies no és recone- 
guda per tots els autors. Alguns no les esmenten 
(Pignatti, 1982, Meikle, 1977), d'altres les consi- 
deren com a varietats (Tutin, 1968, Gamisans i 
Jeanmonod, 1993). Aquí s'ha seguit el criteri de 
Bolòs i Vigo (1990). 


Verbena supina L. 

Bassa de Curniola, Ciutadella de Menorca, 
31TEE769335, 48 m, dins la bassa, a les zones 
on fa més temps que s'han eixugat, terres argilo- 
ses calcàries, 11-VII-2004, P. Fraga (P. Fraga 
herb. pers.). 

Segona localitat per aquest tàxon a 
Menorca, com l'anterior (Fraga et al., 2000) 
aquesta es troba en una bassa temporal i la plan- 
ta inicia el seu desenvolupament a mesura que es 
va eixugant. Açò fa que sigui possible trobar 
plantes en diferents etapes de creixement al vol- 
tant de la zona inundada. 

